

**IZVJEŠĆE**

***sa županijskog stručnog vijeća knjižničara***

***osnovnih škola grada Zagreba***

***10. siječnja 2017.***

**KLASA: 130-03/17-01/01 Voditeljica ŽSV-a:**

**Ružica Rebrović-Habek, dipl.bibl.**

**URBROJ: 251-165-01-17-1**

**Županijsko stručno vijeće školskih knjižničara**

**osnovnih škola grada Zagreba**

**Tema skupa*: ČITALAČKA PISMENOST I UPORABA ONLINE ALATA U ŠKOLSKOJ KNJIŽNICI***

Županijsko stručno vijeće osnovnoškolskih knjižničara grada Zagreba održano je u 10.siječnja2017. godine u OŠ braće Radić, Botinec. Prisustvovalo je 44 knjižničara. Na početku skupa sve nazočne knjižničare pozdravila je voditeljica Županijskog stručnog vijeća Ružica Rebrović-Habek te ih upoznala s programom skupa.

|  |  |
| --- | --- |
| 9.00 – 9.10 | **Darko Štimac, ravnatelj OŠ braće Radić:**  *Predstavljanje škole – domaćina skupa* |
| 9.10 – 9.25 | **Jadranka Tukša, prof.** , dipl. knjiž. V**anjska suradnica za stručne suradnike školske knjižničare**  *NOVOSTI* |
| 9.25 – 9.40 | **Daria Talić, dipl knjiž. OŠ Tina Ujevića**  *Erasmus+ projekt „Gotov(a) sam, a što sad?“, i Vrijeme za priču- prikaz projekta* |
| 9.45-10.00 | **Zdenka Bilić, dipl. knjiž. OŠ Otok**  *Davnina u Pričama iz davnine - prikaz projekta* |
| 10.00-10.15 | ***Darija Jurič, dipl. knjiž. OŠ Josipa Račića, Ružica Rebrović-Habek, dipl. knjiž. OŠ braće Radić,Botinec***  *On line učenje/usavršavanje školskog knjižničara* |
| 10.20 – 10.35 | ***Emica Calogjera Rogić urednica za hrvatski jezik ŠK***  *Pluriperspektivističko čitanje lektirnih djela* |
| 10.40- 10.45 | ***Ida Bogadi, dip. knjiž. OŠ Gustav Krklec***  *Pričofest, poziv na sudjelovanje* |
| 10.45 – 11.00 | ***Pauza*** |
| **Rad u radionicama:** *izmjena grupa* | |
| 11,05- 12,00 **Dejan Šiptar, dipl.knjiž OŠ Josipa Badalića /**  *Gamifikacija obrazovnog procesa*  ***Emica Calogjera Rogić urednica za hrvatski jezik ŠK***  *Pluriperspektivističko čitanje- primjena u obradi teksta* | |
| 12,05- 13,00 **Dejan Šiptar, dipl.knjiž OŠ Josipa Badalića /**  *Gamifikacija obrazovnog procesa*  ***Emica Calogjera Rogić urednica za hrvatski jezik ŠK***  *Pluriperspektivističko čitanje- primjena u obradi teksta* | |

Početkom ove školske godine došlo je do promjena voditelja ŽSV. Također dugogodišnja savjetnica u AZOO kolegica Biserka Šušnjić otišla je u mirovinu i njezino mjesto još nije nitko primljen.

**Kolegica Darija Jurič**, pročitala je pismo koje nam je poslala kolegica Jadranka Tukša, *Vanjska suradnica za stručne suradnike školske knjižničare pri AZOO*, budući da ona nije mogla nazočiti skupu. Sve sudionike pozdravio je i **ravnatelj škole prof. Darko Štimac** i upoznao ih s poviješću škole.

**Kolegica Darija Talić knjižničarka** **OŠ Tina Ujevića,** predstavila je rad svoje knjižnice s naglaskom na projekte i izvannastavne aktivnosti. Predstavila je seminar Kreativno&kritičko mišljenje u kojem je sudjelovala u 10.mjesecu u Sevilli i koji je dio edukacije za rad s darovitim učenicima u Erasmus+ projektu „Gotov(a) sam, a što sad?“ Ukratko je predstavila znanstveno-stručni skup s međunarodnom suradnjom „Dijete, knjiga i novi mediji“ koji je održan u Splitu 22. i 23.9.2016. na Filozofskom fakultetu te svoj primjer prakse kao dio izlaganja u sekcijama.

**Kolegica Zdenka Bilić knjižničarka iz OŠ Otok**, dugogodišnja voditeljica našeg aktiva, iako je otišla u mirovinu, održala je izvrsno predavanje ***Davnina u Pričama iz davnine - prikaz projekta.***

**Kolegice Darija Jurič, iz OŠ Josipa Račića i Ružica Rebrović-Habek, iz OŠ braće Radić,Botinec** održale su predavanje *On line učenje/usavršavanje školskog knjižničara*

Ciljevi ovog izlaganja bili su upoznati prisutne s njihovim iskustvima u izradi i korištenju digitalnih materijala u školskoj knjižnici, zatim učenje i dijeljenje informacija pomoću Webinara i mogućnosti i korištenje Carnetovog e –labaratorija



**Emica Calogjera Rogić urednica za hrvatski jezik u Školsko knjizi** održala jepredavanje na temu ***Pluriperspektivističko čitanje lektirnih djela*** koje je bilo uvod u dvije radionice koje su slijedile.

U uvodnom dijelu predavanja navode se najnovije informacije o čitalačkim navikama u Hrvatskoj i svijetu, komentiraju rezultati PISA testiranja te daje kratak osvrt na Nacionalnu strategiju poticanja čitanja, razmatra se funkcija lektire u školi, načini obradbe lektire, nove metode u obradbi književnih djela, kako aktualizirati klasike i istovremeno razvijati čitalačku pismenost, zatim se objašnjava metoda  pluriperspektivističkog čitanja.

Pluriperspektivističko čitanje jest strategija čitanja koja vodi čitatelje kroz čitanje teksta s različitih stajališta omogućujući im da razmotre drugačije načine razmišljanja o istoj temi osim isključivo vlastitog. Prednosti strategije pluriperspektivističkog čitanja su što ova strategija čitanja povećava broj jednako vrijednih različitih zaključaka i generalizacija koje se mogu iščitati iz zadanog teksta, učenici čitaju s većim emocionalnim angažmanom i razvijaju empatiju za stajališta koja su različita od njihovih vlastitih, učenicima je ponuđena struktura prema kojoj ponovno čitaju tekst kako bi uočili i izdvojili ideje i informacije koje su u prvom čitanju previdjeli te tako postaju vještijima u izdvajanju posebnih informacija koje se odnose na alternativne načine razumijevanja teksta, ova strategija može se primijeniti u nastavi u osnovnoj i u srednjoj školi na najrazličitijim vrstama tekstova.

U radioničkom dijelu strategija pluriperspektivističkog čitanja primijenili smo u obradi teksta *Djevojčica iz Afganistana*, prema definiranim obrazovnim ishodima:

-  prepoznavati diskriminativne elemente u lektirnim djelima

-  biti senzibilizirani za probleme diskriminacije, netolerancije, omalovažavanja, vrijeđanja, neprihvaćanja i sl.

-  zaključiti koji bi bili mogući uzroci tih problema i predvidjeti posljedice takvog ponašanja

-  razvijati kritičko mišljenje

-  razvijati kompetencije građanskoga odgoja



Kolega **Dejan Šiptar, dipl.knjiž iz OŠ Josipa Badalića** održao je dvije radionice na temu *Gamifikacija obrazovnog procesa.*

Predstavio je rad s učenicima kroz primjenu elemenata igara. Bilo je nešto malo teorije, ali više se fokusirao na prezentaciju *online* alata, a posebice na sudjelovanje polaznika u aktivnostima koje je sam izradio.



Sudionici skupa izuzetno povoljno su se izrazili o ovakvom načinu rada. Smatrali su da su obrađene teme na skupu korisne i primjenjive u praksi.